**Zápisnica zo zasadnutia rozšíreného Výboru regionálneho združenia SKSI Žilina, spojenéhío so slávnostným udeľovaním ocenení pre študentov Stavebnej fakulty Žilinskej univerzity v Žiline za najlepšiu záverečnú prácu v akademickom roku 2011/2012,**

**konaného dňa 10. októbra 2012 v Žiline**

**Prítomní:**

Ing. Boris Vrábel, PhD.– predseda Výboru RZ Žilina, Ing. Karol Dobosz, Ing. Richard Gáborík, Ing. Pavel Niňaj, Dr. Ing. Katarína Zgútová, Ing. Marian Papp, Ing. Ivana Šubjaková

Prof. Ing. Josef Vičan, CSc. – dekan Stavebnej fakulty

Prof. Ing. Libor Ižvolt, PhD. – vedúci Katedry železničného staviteľstva a traťového hospodárstva

Ing. Patrik Kotula, Phd.

Doc. Ing. Pavol Ďurica, PhD.

Ing. Katarína Serdelová - študentka, víťazka ceny

Ing. Peter Dobeš – študent, 2. miesto

Ing. Tomáš Bošanský – študent, 3. miesto

Bc. Marek Dubeň

**Program:**

1. Otvorenie, schválenie programu, voľba zapisovateľa
2. Slávnostné odovzdávanie „Ceny predsedu Výboru RZ SKSI Žilina za najlepšiu záverečnú prácu₺
3. Informácia zo zasadnutia Predstavenstva SKSI v Košiciach
4. Pripravované semináre a skúšky na 3. a 4.Q/2012
5. Nová zmluva o výkone  správy s MPM s.r.o., Žilina
6. Plánované akcie RK: Kurzy anglického jazyka, IX. ročník „novoročnej“ kapustnice, Novoročný koncert ŠKO, Nultý ročník lyžiarskeho dňa a preteku o „cenu predsedu RZ Žilina“
7. Rôzne
8. Diskusia
9. Záver

**Bod 1**

**Otvorenie, schválenie programu, voľba zapisovateľa**

Rokovanie rozšíreného výboru RZ otvoril o 14.00 h predseda regiónu Ing. Boris Vrábel, PhD. a privítal prítomných. Členovia výboru schválili program schôdze a zapisovateľku Ing. Ivanu Šubjakovú.

**Bod 2**

**Slávnostné odovzdávanie „Ceny predsedu Výboru RZ SKSI Žilina za najlepšiu záverečnú prácu**

Predseda regiónu Ing. Boris Vrábel, PhD. odovzdal cenu predsedu Výboru RZ SKSI Žilina za najlepšiu záverečnú prácu v akademickom roku 2011/2012. Víťazkou sa stala Ing. Katarína Serdelová, ocenenia a pochvalu za výbornú záverečnú prácu získali Ing. Peter Dobeš a Ing. Tomáš Bošanský.

**Bod 3**

**Informácia zo zasadnutia Predstavenstva SKSI v Košiciach**

Informáciu zo zasadnutia predstavenstva podal prítomným predseda regiónu a člen predstavenstva Ing. Boris Vrábel, PhD. Zdôraznil najmä:

* Snaha SKSI v oblasti elektronizácie konferencií a seminárov v rámci celoživotného vzdelávania inžinierov.
* Činnosť odborných sekcií SKSI v oblasti vzdelávania je nedostatočná, preto vyzval predsedov KOS na aktívnejšiu prácu.
* Príprava nového stavebného zákona – SKSI bude presadzovať, aby realizačná dokumentácia bola nutne overená ASI, zrušenie kategóriu jednoduchých stavieb
* Honorovanie služieb poskytovaných autorizovanými inžiniermi – je potrebný aspoň návod
* Hospodárenie SKSI – situácia nie je taká „ružová“, ako sa prezentovalo v minulosti. Na úrade už pracuje nový ekonóm.
* Schválenie prihlášok za dobrovoľného člena SKSI – je potrebné preverovať aj na sociálnej poisťovni, daňovom úrade...

**Bod 4**

**Pripravované semináre a skúšky na 3. a 4.Q/2012**

Ing. Ivana Šubjaková oboznámila prítomných s termínmi pripravovaných seminárov a skúšok:

* 18.10.2012 – prezentačný seminár firmy IDEA RS
* 21.11.2012 – seminár a skúšky SV a SD
* November – MINOVA
* Ing. Karol Dobosz a Ing. Richard Gáborík pripravia seminár o zásadách vykonávania IGHP a o dočasnom dopravnom značení

**Bod 5**

**Nová zmluva o výkone  správy s MPM s.r.o., Žilina**

Komentár k novej zmluve o výkone správy s MPM s.r.o. Žilina podala Ing. Ivana Šubjaková. Vzhľadom na nejasné výpočty zálohových platieb prebehne v októbri stretnutie so správcom v zložení Ing. Boris Vrábel, PhD., Ing. Dušan Mišík, Ing. Ivana Šubjaková a zástupca správcu.

**Bod 6**

**Plánované akcie RK: Kurzy anglického jazyka, IX. ročník „novoročnej“ kapustnice, Novoročný koncert ŠKO, Nultý ročník lyžiarskeho dňa a preteku o „cenu predsedu RZ Žilina“**

* Kurz anglického jazyka – výbor neschválil
* IX. ročník „novoročnej“ kapustnice – termín 17.01.2013 (štvrtok) o 15,00 hod. Pozvaní budú podľa zoznamu z minulého roku, organizácia – Šubjaková, Zgútová
* Novoročný koncert ŠKO – termín 07.02.2013 o 19,00 hod. Francúzske šansóny. Pozvaní budú členovia predstavenstva, predseda SKSI, predsedovia regiónov.
* Nultý ročník lyžiarskeho dňa a preteku o „CENU PREDSEDU RZ Žilina“ – je potrebné zorganizovať a zabezpečiť príspevky od sponzorov. Pozvaní budú členovia predstavenstva, predseda SKSI, predsedovia regiónov.

**Bod 9**

**Záver**

Schôdza rozšíreného výboru RZ SKSI Žilina bola predsedom Výboru RZ Ing. Borisom Vráblom, PhD. ukončená o 15,30 hod.

Ing. Boris Vrábel, PhD., v. r.

Predseda RZ SKSI Žilina

**Zapísala**: Ing. Ivana Šubjaková

**So zápisom súhlasia**: Ing. Karol Dobosz a Ing. Richard Gáborík